Document ID: /roh_data/filtered/fineweb-2-filterrobots_roh.jsonl.gz/21724

En questa Marella avain nus discutà cun blers mainafatschentas ed impressaris ed els tuts conferman che lavur saja d'enturn detg avunda. Sch'els hajan dentant dad ir a la tschertga da persunal qualifitgà, saja quai fitg stentus u magari gnanc pussaivel. Sin inserats na dettia strusch annunzias e schebain che la lavur lubiss dad engrondir ina firma u l'autra, manca il persunal per pudair far quai.
Da quest problem è era la politica fitg conscienta. «In problem virulent che nus sentin a mintga inscunter cun represchentants da l`economia», di il cusseglier guvernativ Marcus Caduff. E Maurus Blumenthal, directur da l`Uniun grischuna d'artisanadi e mastergn dovra pleds clers: «La mancanza da persunal è IL grond problem economic dal Grischun en l'avegnir.»
La Marella metta a lieu, e discuta cun tuts involvids davart motivs e soluziuns pussaivlas.